google/wiki40b huggingface dataset:
Eesti Vabariigi kultuuripreemia

Eesti Vabariigi kultuuripreemia on preemia, mis määratakse väljapaistvate loominguliste saavutuste eest kultuuri alal.
Igal aastal määratakse kaks preemiat pikaajalise väljapaistva loomingulise tegevuse eest (nimetatud ka kultuuri elutööpreemiaks) ja viis preemiat eelmisel kalendriaastal avalikkuseni jõudnud väljapaistvate tööde eest.
Kultuuripreemiate saajate kandidaadid esitab Vabariigi Valitsuse poolt moodustatud kultuuripreemiate komisjon, eesotsas kultuuriministriga. Preemia saajad määrab Vabariigi Valitsus komisjoni esimehe ettepaneku alusel.
Preemiad antakse üle Eesti Vabariigi aastapäeval, 24. veebruaril.
Rahalise preemiaga kaasnevad tunnistus ja mälestusmedal.
Osakond 79

Osakond 79 oli Eesti punkansambel. Ansambel asutati 1985.
Donnie Darko

Sisu

Film räägib probleemsest teismelisest Donnie Darkost (Jake Gyllenhaal), kes on juba aastaid psühhiaatri juures käinud ja võtab tolle soovitatud ravimeid.
Ühel õhtul äratab Donnie hüpnootiline, häiriv hääl. See juhatab ta majast välja golfirajale, kus ta kohtub groteskses jänesekostüümis olendiga, kes nimetab end Frankiks ja ütleb talle, et 28 päeva, 6 tunni, 42 minuti ja 12 sekundi pärast lõpeb maailm. Jõudes hommikul tagasi koju, avastab ta, et äraoleku ajal on tema tuppa kukkunud salapärasest asukohast pärinev lennukimootor ja et öine väljaskäik päästis ilmselt tema elu.
Donnie näeb jätkuvalt nägemusi Frankist, kes käsib tal kuritegelikke ülesandeid täita. Ta korraldab koolis uputuse, varastab isa püstoli ja põletab maha Jim Cunninghami kodu. Frank räägib talle ka võimalusest ajas rännata.
Franki ennustatud kuupäeval Donnie tüdruksõber Gretchen Ross (Jena Malone) hukkub autoõnnetuses. Donnie avastab, et autoroolis istub jänesekostüümis mees, kes osutub Frankiks. Donnie tulistab Franki oma isalt varastatud relvaga. 
Linna kohal tekib tornaado, mis põhjustab suuri purustusi. Ühtlasi jääb tornaado kätte reisilennuk, milles viibivad Donnie ema ja noorem õde. Lennukil kukub mootor küljest ja lennuk ise kukub alla.
Donni otsustab ajas tagasi pöörduda. Ta läheb tagasi 28 päeva varasemasse aega, hetke, milles algas filmi tegevustik, ja otsustab mitte kodust väljuda. Lennukimootor, mis pärineb 28 päeva tagusest tulevikust ja mille ta endaga kaasa tõi, kukub tema majja ja Donnie saab surma.
Film lõpeb sellega, et Gretchen juhtub mööduma tema majast ja kuuleb kohutavast õnnetusest, kus poiss nimega Donnie Darko olevat just hukkunud.

Filmimine

Donnie Darko filmiti algusest lõpuni 28 päeva jooksul, eelarvega 4,5 miljonit USA dollarit. Filmi oleks äärepealt levitatud üksnes videolaenutuse kaudu, aga siiski otsustas selle kinodessegi lasta ühe osatäitja (Drew Barrymore) enda produktsioonifirma Flower Films poolt.
Film vändati Californias USA-s. Selle koolistseenid filmiti kohalikus Loyola Keskkoolis.

Kriitika

Lisaks mitmele auhinnale on film saanud enamasti positiivseid arvustusi. Kriitikute kogukonnas Rotten Tomatoes anti filmile 85% retsensioonidest hindeks "värske".

Järg

2009. aastal tehti filmile järg "S. Darko", mis keskendub Donnie nooremale õele Samile, keda kehastab taas Daveigh Chase. Mõlemal filmil on ka ühine produtsent Adam Fields. "Donnie Darko" autori Richard Kelly sõnul pole tema selle filmiga seotud. Järg on kriitikutelt saanud äärmiselt negatiivset vastukaja.
Vanemohvitser

Vanemohvitser (inglise senior officer) on ohvitseride kategooria mitmes riigis, sh Eestis.
Tallis Obed Moses

Tallis Obed Moses (sündinud umbes 1954 Ambrymi saarel) on Vanuatu vaimulik ja poliitik, alates 6. juulist 2017 Vanuatu president.
Moses on Vanuatu Presbüterliku Kiriku pastor, kes sai teoloogilise hariduse Austraalias ja Paapua Uus-Guineas. Enne presidendiks valimist ta poliitilistel ametikohtadel töötanud ei olnud.
Ta valiti 16 kandidaadi seast presidendiks pärast nelja hääletusvooru parlamendis 6. juulil 2017 ja vannutati samal päeval ametisse.
Vincenti angiin

Haigusnähud

Haigusnähud võivad tekkida ootamatult. Igemed on valulikud, veritsevad kergesti ja ohtralt, on punased ja paistes. Hammaste vahel on haavandid. Hingeõhk lehkab ja suus on vastik maitse. Kohtades, kus koed on surnud ja mädanenud, võivad igemed olla hallid. Vahel võivad tursuda pea- ja kaelapiirkonna lümfisõlmed.

Ohtlikkus

Ilma ravita võib nakkus levida põskedele, huultele ja lõuale ning hambad võivad välja kukkuda. Mõnikord levib nakkus ka vereringesse ja võib-olla eluohtlik.

Ravi

Korralik suuhügieen ja toitumine on väga olulised. Hambaid tuleb harjata pärast ja enne sööki ja enne magamaminekut korrapäraselt ning loputage suud. Igemetele mõjub hästi soolveega loputamine ja surnud igemekudede eemaldamiseks võib kasutada vesinikperoksiidi.
Hüpotees

Hüpotees on oletus. 
Kitsamas mõttes mõistetakse hüpoteesi all teaduslikku oletust, mille tõesus ei ole kindlaks tehtud.

Matemaatika

Matemaatikas kujutab hüpotees endast tavaliselt  matemaatilist propositsiooni, mis ei ole tõestatud. Kui see propositsioon tõestatakse, siis selgub, et tegemist on teoreemiga. Ühtlasi lakkab ta olemast hüpotees.

Empiirilised teadused

Loodusteaduses ja teistes empiirilistes teadustes nimetatakse hüpoteesiks tavaliselt teoreetilist oletust, mille tõesuse või vääruse kohta on kas või põhimõtteliselt võimalik leida tõendmaterjali, mis põhineb kogemusel.     
Induktsionistliku arusaama kohaselt on kogemuse abil võimalik hüpoteesi sellisel määral õigustada, et selle tõesust võiks pidada kindlakstehtuks. Mõnikord öeldakse sellisel puhul, et hüpoteesist on saanud teooria.
Karl Popper väitis, et teooria saabki olla ainult hüpotees. Kogemuse abil ei ole võimalik hüpoteesi tõesust kindlaks teha, küll aga ümber lükata. 
Hüpoteesi ja teooria eristamine on küll seotud arusaamaga, et teooria on hüpoteesist usaldusväärsem, kuid sageli põhineb sõnavalik lihtsalt traditsioonil. Hüpoteesi nimetamine teooriaks võib tuleneda ka selle piisavast tunnustatuse astmest.
Zell am See

Ajalugu

Zell am See asutati 740. aastal. Kirikuõpetaja Johannes Salzburgi käsul asustasid mungad Cella in Bisonzion küla. Zell sai aleviõigused 1357. aastal, ja linnaõigused 24. jaanuaril 1928. aastal, ja selle järel saadi õigused muuta praeguseni kehtiva nime Zell am See'ks.
Karksi valla kultuurikeskus

Karksi valla kultuurikeskus (ka Karksi-Nuia kultuurikeskus) on kultuurikeskus Viljandi maakonnas Karksi-Nuia linnas. Asutuse juhataja on Kai Kannistu.
Marsruudi leppemärgid

Marsruudi leppemärgid on kartograafilised leppemärgid mida kasutatakse marsruudiskeemidel.

Arvutiprogrammid

Programm Spoorstrip võimaldab koostada rööbasteede skeeme eelnevalt toodud leppemärkidega. Programmi arendajate elektronposti aadress on Spoorstripgmail.com.
Vanemuine (laev)

Algusaastad Mustal merel

Laev valmis detsembris 1964 Bulgaarias Varna Georgi Dimitrovi nimelises laevatehases ja sai esimeseks nimeks Artek. Selle nime all sõitis laev Mustal merel kuni 1965. aastani.

Tallinna-Helsingi liinil

1965. aastal toodi laev Läänemerele Eesti Riikliku Merelaevanduse käsutusse. 7. juulil 1965 taasavati Tallinna-Helsingi laevaliin, millel esimese reisi olevat sooritanud reisilaev Vanemuine. /.../ (Eesti Meremuuseumi direktori Urmas Dreseni kinnitust mööda tegi esimese reisi ja (taas)avas järelikult ka laevaliini hoopis soomlaste Wellamo juba sama aasta 9. juunil.) Hilisematel andmetel olevat aurulaev Wellamo Helsingist esimesele reisile väljunud siiski 9. juulil.
"7. juuli hommikul sõitis Tallinna sadamast välja eestlaste Vanemuine. Selle saatsid teele EKP Tallinna Linnakomitee I sekretär, toona 34-aastane Vaino Väljas, Tallinna Linna TSN Täitevkomitee esimees Johannes Undusk ja Eesti Riikliku Merelaevanduse juht Modest Käbin.
Järgmisel päeval naasis Olympia-terminalis seisnud Vanemuine kodusadamasse, pardal esinduslik soomlaste delegatsioon: "Välisminister Ahti Karjalainen, parlamendi asespiiker Paavo Aitio, Talvesõja-aegse "rahvavalitsuse peaministri" Otto Ville Kuusineni tütar Hertta, kompartei juht Ville Pessi ja president Urho Kekkoneni poeg, parlamendisaadik Matti".
Esimesel hooajal vedas Vanemuine Tallinna-Helsingi liinil 12 000 reisijat.
Lauri Vahtre sõnul asendas "juba 1966. aastal väikseks jäänud Vanemuist välja vahetama Leningradis ehitatud mootorlaev Tallinn. /.../ Asjatundjate arvamuse kohaselt ei olnud Tallinn üldilmelt nii kena kui Vanemuine, kuid ta oli suurem."

Põhja Merelaevanduses

Aastail 1967–1992 oli laev Põhja Merelaevanduse kasutuses nime all Solovki, seejärel kanti see ilmselt maha.
Younes Ouaqasse

Elu

Younes Ouaqasse sündis Maroko perekonnas Mannheimis. Pärast vanemate lahkuminekut siirdus ta nelja-aastasena vanaema juurde Marokosse. Kaheksa-aastasena naasis Saksamaale. Puuduliku keeleoskuse tõttu sai ta vaid soovituse põhikooli, kus omandas põhihariduse. Järgnes keskhariduse omandamine. Hiljem õppis majandusgümnaasiumis Ludwigshafenis, mille lõpetas mais 2009. Alates 2010 õpib ärijuhtimist Ernst-Abbe kõrgkoolis Jenas.

Poliitika

15-aastaselt tekkis tal huvi poliitika vastu ning ta astus oma kodulinnas Mannheimis Õpilasliitu. 2005. aastal sai temast CDU ja Junge Unioni (Noorte Liidu) liige. Aktiivse töö tagajärjel maakonna tasandil valiti Ouaqasse Saksamaa Õpilasliidu juhatusse. 36. üleriigilisel õpilaste kokkutulekul valiti ta Õpilasliidu esimeheks. 28. märtsil 2009 valiti ta teist korda samale kohale.
Younes Ouaqasse on esimene immigrandi taustaga CDU-ühenduse esimees. Tal ei ole probleem esindada moslemina kristlik-demokraatliku noorteorganisatsiooni, kuna CDU on avatud kõikide religioonide esindajatele.
Ouaqasse on usklik moslem, kuid islamiõpetust saksa koolides ei poolda, kuna see takistab Saksamaa moslemite integratsiooni. Seoses Pro Reli rahvahääletusega rõhutas Ouaqasse riikliku usuõpetuse olulist rolli sallivuse kujundamisel. Katoliikliku ja evangeelse usuõpetuse kõrval rõhutab ta ka eetikatundide vajadust koolides, et noored tutvuksid erinevate religioonidega ja oleksid suutelised pidama religioonidevahelist dialoogi. Ouaqasse toetab riigikontrolli mošeede üle, et võidelda islami terrorismi vastu ja seda ära hoida.
Hariduspoliitiliselt toetab Ouaqasse Saksamaal kehtivat kolmeastmelist koolisüsteemi, mis koosneb gümnaasiumist, reaal- ja põhikoolist, kuna antud süsteem on ennast tõestanud.
Pärast amokijooksu ühes Saksamaa koolis aastal 2010 pooldab Ouaqasse tugevaid julgeolekumeetmeid koolides. Ta nõuab etteteatamata politseireide koolihoovidesse. Ka eraturvafirmad võiksid ohu korral koolihoove turvata.
Ouaqasse kritiseeris teravalt endist alamsaksi sotsiaalministrit Aygül Özkani, kui ta nõudis krutsifikside eemaldamist koolidest. Ta nõudis Özkani ministriametist tagandamist, kuna ta ei toeta kristlikke väärtusi. Ouaquasse kirjutas: ”Minu kui moslemi jaoks on see iseenesestmõistetav, et ma respekteerin Saksamaal esindatud kristlikku ühiskonda ja seepärast toetan ma ka seda, et vastavaid sümboleid ka avalikult näidatakse ja seega ei eirata traditsioone, nõudes silmakirjalikku võrdsust.”
Thüringeni RCDS-i esimehena nõuab Ouaqasse e-valimiste sisseviimist kõrgkoolidesse ja iseloomustab andmekaitsealaseid kõhklusi e-valimistel kui hirmu edu ees ja lihtsalt teadmatust. 2012. aasta mais heitis ta Piraatideparteile ette, et nad on väga ohtlikud, kuna neil puudub seos traditsioonide, kodumaa ja kultuuriga.
Alates detsembri algusest 2012 kuulub ta kaasistujana Saksamaa CDU juhatusse.
Allen Dulles

Isiklikku

Tema isapoolne vanaisa John Welsh Dulles oli presbüterlikuks misjonäriks Indias, emapoolne vanaisa John W. Foster oli aastatel 1892–1893 USA 32. riigisekretär. Tema vend John Foster Dulles oli aastatel 1953–1959 USA 52. riigisekretär, vennapoeg Avery Dulles (1918–2008) oli USA katoliku teoloog, jesuiit, kes sai aastal 2001 kardinaliks.
Meistriliiga 2017

Meeskonnad

Liiga koosnes kümnest meeskonnast, kellest 9 meeskonda olid samad mis eelmisel hooajal ja üks edutatud meeskond Esiliigast. Rakvere JK Tarvas langes Meistriliigast pärast esimest hooaega ja neid asendas Viljandi JK Tulevik, kes võitis ülekaalukalt Esiliiga 2016.
Pärnu Linnameeskond alistas Meistriliiga üleminekumängudel Maardu Linnameeskonna, ning jäi meistriliigasse püsima. 2017. aasta alguses teatas MTÜ Pärnu Jalgpalliklubide Liit, et Premium liigas hakkab Pärnu Linnameeskonna asemel alates 2017. aasta hooajast suvepealinna esindama Pärnu JK Vaprus.
Valitsev meister Infonet muutis UEFA piirangute tõttu, mis puudatab sponsornime kasutamist nimeks FCI Tallinn.

Hooaja esimene pool

Allikas: Eesti Jalgpalli Liit
¹Kodu meeskond on vasakus tulbas.
Värvid::  Sinine = Kodu meeskonna võit; Kollane= viik; Punane = võõrsil meeskonna võit.

Hooaja teine pool

Allikas: Eesti Jalgpalli Liit
¹Kodu meeskond on vasakus tulbas.
Värvid::  Sinine = Kodu meeskonna võit; Kollane= viik; Punane = võõrsil meeskonna võit.

Kübaratrikid

⁴ Mängija lõi 4 väravat; ⁶ Mängija lõi 6 väravat; (K) – Kodus; (V) – Võõrsil
Starstealer

"Starstealer" on ansambli No-Big-Silence 2009. aastal ilmunud album. Albumi andis välja NBS Recordings.
Katre Talviste

Katre Talviste (sündinud 31. oktoobril 1978) on eesti tõlkija, toimetaja ja kirjandusteadlane.
Ta õppis 1985–1996 Tartu Descartes'i Lütseumis ja töötas samas koolis 1997–2007 õpetajana. 1996. aastast alates õppis ta Tartu Ülikoolis eesti kirjandust ja sai 2002. aastal magistrikraadi tööga "Eesti kriitikute kirjutatud prantsuse kirjandus. Tõlkekaanoni kujunemisest prantsuse-eesti kirjandussuhete näitel". Aastal 2003 sai ta teise magistrikraadi Pariisi 12. Ülikoolist (Université Paris-Est Créteil Val-de-Marne) tööga Charles Baudelaire'i retseptsioonist Eestis, 2007. aastal kaitses ta sealsamas doktorikraadi väitekirjaga "Baudelaire et la poésie estonienne" ("Baudelaire ja eesti luule").
2001. aastast on ta Elmatari sarja "Öölane" toimetaja ja 2013. aastast Avita kirjanduse õppematerjalide toimetaja.
Alates 2013. aastast on Talviste võrdleva kirjandusteaduse ajakirja Interlitteraria tegevtoimetaja, alates 2014. aastast ka Tartu Ülikooli vanemteadur.
Ta on tõlkinud teoseid prantsuse keelest eesti keelde ning avaldanud kirjandusteadusliku esseekogu "Laulmine iseendast ja teistest. Mõtteid tõlkivatest luuletajatest" (Tartu: Tartu Ülikooli Kirjastus, 2013, ilmunud sarjas "Kaasaegne mõte").
Aleksander Gavrilov

Aleksander Gavrilov (1. jaanuar 1912 – 3. oktoober 1999) oli Eesti arst. 
Ta rajas Eesti onkoloogiateenistuse. 
Tema isa oli Nikolai Gavrilov. 1940. aastal lõpetas ta Tartu Ülikooli. Edasi töötas ta Tallinna II Haiglas kirurgina. 1946. aastal tegi Tervishoiu rahvakomissar vaneminspektor Gavrilovile ettepaneku asuda tööle Vabariikliku Tallinna Onkoloogia Dispanseri peaarstina.
Aastatel 1946–1983 oli ta tervishoiu ministeeriumi peaonkoloog. 
Ta oli Eesti NSV Ülemnõukogu VIII koosseisu saadik.

Isiklikku

Jüri Luik on Aleksander Gavrilovi poeg.
Johannes Lossius

Johannes Valentin Lossius (19. jaanuar 1842 –  26. veebruar 1882 Tartu) oli Liivimaa ajaloolane ja raamatukoguhoidja. 
Johannes Losius õppis 1861–1868 Tartu ülikoolis arstiteadust ja ajalugu, 1869 grad. stud.
Ta oli Tallinna toomkooli õpetaja ja Revaler Zeitungi kaastööline, 1871–1882 Tartu ülikooli raamatukoguhoidja abi.
Lossius oli Tartu Ülikooli Raamatukogus ja Õpetatud Eesti Seltsi raamatukogus raamatukoguhoidja, tegeldes käsikirjaliste materjalide korraldamise ja avaldamisega ja Christian Kelchi kroonika ("Liefländische Historia") trükivalmis seadmisega.
Ta avaldas ka raamatu "Die Urkunden der Grafen de Lagardie in der Universitätsbibliothek zu Dorpat" (1882).
Aleksandr Grištšuk

Aleksandr Grištšuk (vene keeles Александр Игоревич Грищук; sündinud 31. oktoobril 1983 Moskvas) on vene maletaja, rahvusvaheline suurmeister (2000). 
Grištšuk sai suurmeistriks 16-aastaselt 2000. aastal. Kaks aastat varem sai ta FIDE-lt rahvusvahelise meistri nimetuse. 2009. aastal tuli Grištšuk Venemaa malemeistriks.
Ta on abielus malesuurmeistri Jekaterina Lagnoga, varem oli ta abielus ukraina malesuurmeistri Natalja Žukovaga.
Jorge Luis Borges

Loomingu algus

Juba 9-aastasena tõlkis Jorge Luis Borges hispaania keelde Oscar Wilde'i jutustuse “Õnnelik prints”
1923. aastal avaldas ta esimese luulekogu “Fervor de Buenos Aires”
Oli kaasosanik ajakirja Prisma loomisel ja tegi kaastööd kirjandusajakirjale Sur (Lõuna).
1938. aastal kirjutas pärast liiklusõnnetust niinimetatud uues stiilis esimese jutustuse “Pierre Menard, Author of The Quixote“.
1941. aastal kirjutatud “The Garden of Forking Paths” ("Hargnevate teede aed") oli raamatu ja labürindi kombinatsioon, millega Borges leiutas hüperteksti.
Eugen Irv

Eugen Irv (kuni 1935. aastani Eugen Hirsch; 11. november 1903 Vana-Kuuste vald, Tartumaa – 16. jaanuar 1992 Stockholm) oli eesti advokaat.
Ta lõpetas 1931. aastal Tartu Ülikooli õigusteaduskonna, Korporatsioon Fraternitas Liviensise vilistlane.
Ta oli aastail 1932–1937 vandeadvokaat Evald Tekeli abi Tartus, 1937–1940 vandeadvokaat samas. Põgenes 1944. aastal Rootsi, kus töötas riigiametnikuna.
Läyliäinen

Läyliäinen on osa Loppi vallast ja asub omavalitsuse lõunaosas. Lähimad linnad on Karkkila (20 km), Hyvinkää (25 km) ja Riihimäki (30 km). Kaugused teistesse linnadesse: Hämeenlinna 60 km, Helsingi 60 km, Tampere 130 km ja Turu 150 km.
2017. aastal oli Läyliäinenel 872 inimest. Lilliani linnas on ka palju suvilaid, millest enamik asub Keihäsjärves ja Heratuses.

Filmid

Neli pikka filmi, Sillankorvan emäntä 1953. aastal, Riihalan valtias 1956. aastal, filmi mõned osad Iron Horsemen 1994. aastal Aki Kaurismäki toodetud ja režissöör Gilles Charmant, ja Kovia miehiä 1999. aastal.
Abu Dhabi

Rahvastik

2003. aasta algul elas linnas hinnanguliselt 552 000 inimest. 80% elanikkonnast moodustavad immigrandid, peamiselt võõrtöölised Indiast, Pakistanist, Egiptusest, Filipiinidelt ja Suurbritanniast. Abu Dhabi on elanike arvult Araabia Ühendemiraatide suuruselt teine linn.
Rahvaloenduste andmetel elas 1980. aastal Abu Dhabis 243 257, 1990. aastal 283 361 ja 1995. aastal 398 695 elanikku. Nii on viimase kahekümne aastaga rahvaarv enam kui kahekordistunud.

Ajalugu

Abu Dhabi on asutatud 1760. aastal. Linna asutamise kohta räägitakse sellist legendi. Ühest oaasist pärit araablastest jahimehed jälitasid kõrbes gaselli. Gasell põgenes kaua aega nende eest, suundudes lõpuks Pärsia lahe rannikule, kus viskus merelainetesse ja ujus lähedal asuvale saarele. Jahimehed jälitasid teda üle vee saarele ja gasell juhtis oma väsinud jälitajad imeilusa puhta veega allika juurde. Tänutäheks kinkisid jahimehed talle elu, allika lähedale loodud asula nimetasid aga Abu Dhabiks, mis eesti keelde tõlgituna tähendab 'gaselli isa'.
Abu Dhabist kujunes peatselt samanimelise emiraadi keskus, kuid kuni 20. sajandi teise pooleni oli linn majanduslikult vähearenenud. Seal elati peamiselt suveperioodil, mil Pärsia lahes sai tegeleda pärli- ja kalapüügiga. Enamik elamuid olid rajatud palmiokstest, jõukamad perekonnad elasid savionnides.
Linn hakkas jõudsalt arenema peale nafta avastamist 1958. aastal. Rajati esimesed tsemendist elamud ja 1961 ehitati esimene kõva kattega tee. Arengule lisas kiirust 1966 emiraadis läbi viidud paleepööre ja Araabia Ühendemiraatide iseseisvumine 1971. aastal. Neljakümne aastaga on linn tundmatuseni muutunud, kujunedes kaasaegseks kõrghoonetega pangandus- ja kaubanduskeskuseks.

Majandus

Linna ärielu on koondunud põhjapoolsetesse kvartalitesse, kus domineerib kaasaegne hoonestus ja on hulgaliselt pilvelõhkujaid. Seetõttu nimetatakse mainitud osa Abu Dhabist ka Lähis-Ida Manhattaniks. Abu Dhabi saarest 500 meetri kaugusel asuv Sadiati saar kavandatakse tulevikus samuti kasutusele võtta äri- ja elamupiirkonnana. Linna on plaanis rajada metroo.
Linn on oluline pangandus- ja kaubanduskeskus, kuid tähtsat rolli etendab ka turism. 2005. aastal avati Abu Dhabis üks maailma luksuslikumaid hotelle, riigile kuuluv Emirates Palace Hotel. Suurtööstusi linnas ei paikne, kuid see on mitmete juhtivate naftakompaniide büroode asukohaks.
1981. aastast teenindab linna 30 kilomeetri kaugusel mandril asuv rahvusvaheline lennujaam. Mereühendus on tagatud Abu Dhabis asuva Mina' Zayidi süvaveesadama kaudu.
Andrus Raissar

Andrus Raissar (sündinud 15. septembril 1974 Tartus) on Eesti modell ja sportlane.

Mister Estonia

Raissar valiti Mister Estoniaks ning esindas Eestit kahel suurüritusel: võistlusel Mister World 1996 Istanbulis ja sama aasta oktoobris toimunud konkursil Mister Europe 1996 Norras Stavangeris.
Tallinna klubis Hollywood valiti ta aastal 2000 Eesti aasta meesmodelliks.

Muusikategevus

Koos mänedžer Margus Turuga asutas Eesti ühe edukaima poistebändi 6-Pack, mis saavutas 1997. aastal Raadio 2 saates "Aasta hitt" II koha looga "Seest läeb hing".

Modellindus ja reklaam

Andrus Raissar oli modell aastatel 1997–2013. Ta on esinenud järgmiste firmade reklaamides: Valio, EMT, Cartini, A. Le Coqi, Dahl, Postimehe, Sõnumileht, Alexela, AG Kaubamaja ja Risso reklaamides.

Poliitiline tegevus

2017. aasta kohalike omavalitsuste valimistel kandideeris Andrus Raissar Jõgeva vallas Eesti Konservatiivse Rahvaerakonna nimekirjas, kus kogus 6 häält ega osutunud valituks
Toomas Piliste

Elulugu

Toomas Piliste on juristi poeg.
Lõpetas 1975 Tallinna 44. Keskkooli, 1980 Tallinna Polütehnilise Instituudi (TPI) majandusteaduskonna, 1987 aspirantuuri, majandusmagister (1993, TTÜ), väitekiri "Tööpuuduse evolutsioon Eesti Vabariigis". Oli 1982–88 TPI majandusteaduskonna nooremteadur, 1988–92 vanemteadur, 1992– teadur, ühtlasi aastast 1998 TTÜ ärikorralduse instituudi direktori kohusetäitja ja 2000– majandusteaduskonna prodekaan. Loengukursused: tööturu ökonoomika, tööturg ja töösuhted; koostanud õppevahendeid.

Teadustöö

Uurimisvaldkonnad: tööturg, tööpuudus ja tööhõive, ettevõtlus. Üle 30 teadustrükise.
B2-vitamiin

Saamine ja depood

Toidus on B₂-vitamiin koensüümina flavoproteiinides (v.a piimas). Seedeensüümid vabastavad neist B₂-vitamiini, mis imendub peensooles kandja vahendatud aktiivse transpordina (seda soodustavad sapphapped). 
Imendumist pärsivad alkohol, kohv, suitsetamine, mitmed antibiootikumid, oraalsed kontratseptiivid. Riboflaviin fosforüülub koerakkudes FMN-is, millest tekib FAD. Mõlema teket stimuleerivad kilpnäärehormoonid. Tagavarad neerudes ja maksas on suhteliselt tagasihoidlikud, mistõttu peab seda saama pidevalt toiduga; seda sisaldavad näiteks piim, jogurt, maks, kala ja spinat.
Jelovaja

Jelovaja (vene Еловая, Большая Еловая; ka Чижандзи) on jõgi Aasias Venemaa Krasnojarski krais. Voolab Lääne-Siberi madalikul soisel alal valdavalt loodesse, suubub vasakult Ketti.
Pikkus 331 km, valgla 6230 km².
Paul Allik

Elukäik

Ta sündis Tartumaal Kaarepere vallas Arukülas õigeusu preestri Ermil Alliku (1917–2003) perekonnas. Õppis aastatel 1961–1966 Tartu Kunstikoolis, kus tema vaimseks eeskujuks ja Pallase maalitraditsioonide edasikandjaks oli maalikunstnik ja õppejõud Alfred Kongo.
Paul Allik astus 1989. aastal Eesti Kunstnike Liitu ja oli aastatel 1994–1995 Eesti Kunstnike Liidu asepresident. Aastatel 1993–1994 oli ta Eesti Maalikunstnike Liidu esimees, aastatel 1994–1996 International Assotiation of Arti Eesti osakonna president. 1994. aastal anti Paul Allikule eesti maali aastanäituse preemia.
Paul Allik suri 14. detsembril 2003 ja maeti 20. detsembril Metsakalmistule.

Looming

Eesti kunstis on Paul Allikut raske paigutada mingisse kindlalt määratletud seltskonda. Tundliku ja kerge käega ekspressiivse maalija ja joonistajana huvitasid teda aktid, maastikud ja natüürmordid, aga ka abstraktsed kompositsioonid. Seejuures on ta järjekindlalt kasutanud traditsioonilisi stuudiotehnikaid, akrüülmaali lõuendil ja segatehnikas joonistust paberil.
Näitustel osales juba õpingute ajal. Tema isikunäitusi on peale Eesti olnud ka Soomes ja Rootsis. Paul Alliku töid on Eesti Kunstimuuseumis, Tartu Kunstimuuseumis, Tallinna Kunstihoones, Eesti Rahvusraamatukogus, Underi ja Tuglase Kirjanduskeskuses ning paljudes erakogudes Eestis, Soomes, Rootsis, Austraalias jm.
Lauljana mäletatakse Paul Allikut 1970. aastate "Tippmeloodia" lauluvõistlustelt, estraadilavadelt, Eesti Televisiooni populaarsetest telesaadetest "Horoskoop" ja "Reklaamiklubi", laulude "Mustamäe valss", "Põgenevad unenäod" jms kuulsaks lauljana, ka muusikafilmist "Duett-duell" (ETV 1970).

Isiklikku

Tema isa oli ülempreester Ermil Allik ja ema köster Lydia Allik. Tema vend on köster Georg Allik ja õde kiriku koorijuht Tiina Allik.
Mäetaguse rahvamaja

Mäetaguse rahvamaja on rahvamaja Ida-Viru maakonnas Alutaguse vallas Mäetaguse asulas. Asutuse eesotsas on Mare Taar.